title: Απόφαση (ΕΕ) 2015/1869 του Ευρωπαϊκού Κοινοβουλίου και του Συμβουλίου, της 6ης Οκτωβρίου 2015, σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από το Βέλγιο — EGF/2015/003 BE/Ford Genk)

text:
               20.10.2015

               EL

               Επίσημη Εφημερίδα της Ευρωπαϊκής Ένωσης

               L 275/24

         ΑΠΌΦΑΣΗ (ΕΕ) 2015/1869 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 6ης Οκτωβρίου 2015
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από το Βέλγιο — EGF/2015/003 BE/Ford Genk)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006 (1), και ιδίως το άρθρο 15 παράγραφος 4,
   Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (2), και ιδίως το σημείο 13,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) στόχο έχει να παρέχει στήριξη στους εργαζομένους που απολύονται και στους μη μισθωτούς των οποίων η δραστηριότητα έχει διακοπεί ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθήσει να επανενταχθούν στην αγορά εργασίας.

               (2)

               Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου (3).

               (3)

               Στις 24 Μαρτίου 2015 το Βέλγιο υπέβαλε την αίτηση EGF/2015/003 BE/Ford Genk για χρηματοδοτική συνεισφορά από το ΕΤΠ μετά τις απολύσεις και την παύση των δραστηριοτήτων (στο εξής «απολύσεις») στη Ford Genk και σε 11 προμηθευτές και παραγωγούς των μεταγενέστερων σταδίων του προϊόντος. Η αίτηση αυτή συμπληρώθηκε με πρόσθετες πληροφορίες σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών από το ΕΤΠ, όπως ορίζεται στο άρθρο 13 του κανονισμού (ΕΕ) αριθ. 1309/2013.

               (4)

               Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ύψους 6 268 564 ευρώ σχετικά με την αίτηση που υπέβαλε το Βέλγιο.

               (5)

               Για να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοσθεί από την ημερομηνία της έκδοσής της,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2015, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 6 268 564 ευρώ σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 6 Οκτωβρίου 2015.

      Στρασβούργο, 6 Οκτωβρίου 2015.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         N. SCHMIT

      (1)  ΕΕ L 347 της 20.12.2013, σ. 855.

      (2)  ΕΕ C 373 της 20.12.2013, σ. 1.

      (3)  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).


title: 2006/730/ΕΚ: Απόφαση του Συμβουλίου, της 25ης Σεπτεμβρίου 2006 , για τη σύναψη, εκ μέρους της Ευρωπαϊκής Κοινότητας, της σύμβασης του Ρόττερνταμ σχετικά με τη διαδικασία συναίνεσης μετά από ενημέρωση όσον αφορά ορισμένα επικίνδυνα χημικά προϊόντα και φυτοφάρμακα στο διεθνές εμπόριο

text:
               28.10.2006

               EL

               Επίσημη Εφημερίδα της Ευρωπαϊκής Ένωσης

               L 299/23

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 25ης Σεπτεμβρίου 2006
   για τη σύναψη, εκ μέρους της Ευρωπαϊκής Κοινότητας, της σύμβασης του Ρόττερνταμ σχετικά με τη διαδικασία συναίνεσης μετά από ενημέρωση όσον αφορά ορισμένα επικίνδυνα χημικά προϊόντα και φυτοφάρμακα στο διεθνές εμπόριο
   (2006/730/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 και το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση, και το άρθρο 300 παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η απόφαση 2003/106/ΕΚ του Συμβουλίου, της 19ης Δεκεμβρίου 2002, σχετικά με την έγκριση, εκ μέρους της Ευρωπαϊκής Κοινότητας, της σύμβασης του Ρόττερνταμ σχετικά με τη διαδικασία συναίνεσης μετά από ενημέρωση όσον αφορά ορισμένα επικίνδυνα χημικά προϊόντα και φυτοφάρμακα στο διεθνές εμπόριο (2), εξουσιοδοτούσε τον Πρόεδρο του Συμβουλίου να ορίσει τα αρμόδια πρόσωπα που θα κατέθεταν στον Γενικό Γραμματέα του ΟΗΕ το έγγραφο της εκ μέρους της Κοινότητας έγκρισης, σύμφωνα με το άρθρο 25 παράγραφος 1 της εν λόγω σύμβασης (εφεξής: σύμβαση του Ρόττερνταμ) (3) Το έγγραφο της έγκρισης, μαζί με τη δήλωση αρμοδιότητας του παραρτήματος Β της απόφασης, κατατέθηκαν στον θεματοφύλακα στις 20 Δεκεμβρίου 2002. Η σύμβαση του Ρόττερνταμ τέθηκε σε ισχύ στις 24 Φεβρουαρίου 2004.

               (2)

               Με απόφαση της 10ης Ιανουαρίου 2006 στην υπόθεση C-94/03 (Επιτροπή εναντίον Συμβουλίου) (4), το Δικαστήριο ακύρωσε την απόφαση 2003/106/ΕΚ ως αποκλειστικά βασιζόμενη στο άρθρο 175 παράγραφος 1, σε συνδυασμό με το άρθρο 300 της συνθήκης, αποφαινόμενο ότι ενδεδειγμένη νομική βάση είναι το άρθρο 133 και το άρθρο 175 παράγραφος 1, μαζί με τις οικείες διατάξεις του άρθρου 300.

               (3)

               Η απόφαση του Δικαστηρίου δεν θίγει το καθεστώς της Κοινότητας ως συμβαλλόμενου μέρους της σύμβασης. Σύμφωνα με το άρθρο 46 της σύμβασης της Βιέννης για το δίκαιο των συνθηκών, δεν απαιτείται υποχρεωτικά νέο έγγραφο επικύρωσης. Χρειάζεται όμως νέα απόφαση του Συμβουλίου για την έγκριση της σύμβασης του Ρόττερνταμ μαζί με τροποποιημένη δήλωση αρμοδιότητας η οποία θα αποτυπώνει τη νέα νομική βάση, σύμφωνα με το άρθρο 25 παράγραφος 3 της σύμβασης του Ρόττερνταμ.

               (4)

               Για τις ανάγκες ασφάλειας δικαίου και για να μην υπάρξει νομικό κενό, ενδείκνυται η αναδρομική ισχύς της παρούσας απόφασης, αρχής γενομένης από την ημερομηνία έκδοσης της απόφασης 2003/106/ΕΚ,

         ΑΠΟΦΑΣΙΖΕΙ:
   Άρθρο 1
   Η σύμβαση του Ρόττερνταμ σχετικά με τη διαδικασία συναίνεσης μετά από ενημέρωση όσον αφορά ορισμένα επικίνδυνα χημικά προϊόντα και εντομοκτόνα στο διεθνές εμπόριο (εφεξής: σύμβαση του Ρόττερνταμ), η οποία υπεγράφη στο Ρόττερνταμ στις 11 Σεπτεμβρίου 1998, εγκρίνεται εκ μέρους της Κοινότητας.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να καταθέσουν τη δήλωση αρμοδιότητας που επισυνάπτεται στην παρούσα απόφαση, σύμφωνα με το άρθρο 25 παράγραφος 3 της σύμβασης του Ρόττερνταμ.
   Άρθρο 3
   Η παρούσα απόφαση αρχίζει να ισχύει από τις 19 Δεκεμβρίου 2002.

      Βρυξέλλες, 25 Σεπτεμβρίου 2006.

            Για το Συμβούλιο

            Ο Πρόεδρος

         M. PEKKARINEN

      (1)  Γνώμη της 5ης Σεπτεμβρίου 2006 (δεν έχει ακόμη δημοσιευθεί στην Επίσημη Εφημερίδα).

      (2)  ΕΕ L 63 της 6.3.2003, σ. 27.

      (3)  ΕΕ L 63 της 6.3.2003, σ. 29.

      (4)  Δεν έχει ακόμη δημοσιευτεί.

      ΠΑΡΑΡΤΗΜΑ
      Δήλωση της Ευρωπαϊκής Κοινότητας σύμφωνα με το άρθρο 25 παράγραφος 3 της σύμβασης του Ρόττερνταμ
      Η Ευρωπαϊκή Κοινότητα δηλώνει ότι, σύμφωνα με τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, είναι αρμόδια να συνάπτει διεθνείς συμφωνίες και να εφαρμόζει τις εξ αυτών υποχρεώσεις, συμφωνίες οι οποίες να συμβάλλουν στην επίτευξη των ακόλουθων στόχων:

                  —

                  διατήρηση, προστασία και βελτίωση της ποιότητας του περιβάλλοντος,

                  —

                  προστασία της υγείας του ανθρώπου,

                  —

                  συνεπής και ορθολογική χρήση των φυσικών πόρων,

                  —

                  προώθηση μέτρων σε διεθνές επίπεδο για την αντιμετώπιση περιβαλλοντικών προβλημάτων περιφερειακής ή παγκόσμιας κλίμακας.

            Η Ευρωπαϊκή Κοινότητα δηλώνει επίσης ότι, σύμφωνα με το άρθρο 133 της συνθήκης, έχει αποκλειστική αρμοδιότητα σε θέματα κοινής εμπορικής πολιτικής, σχετικά ιδίως με το εμπόριο αγαθών.
      Επιπλέον, η Ευρωπαϊκή Κοινότητα δηλώνει ότι έχει ήδη εκδώσει δεσμευτικά για τα κράτη μέλη νομοθετήματα τα οποία καλύπτουν θέματα που διέπονται από τη σύμβαση, μεταξύ των οποίων και τον κανονισμό (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για τις εξαγωγές και εισαγωγές επικίνδυνων χημικών προϊόντων (1), καθώς και ότι θα υποβάλλει και θα ενημερώνει, κατά περίπτωση, κατάλογο των νομοθετημάτων αυτών στη Γραμματεία της σύμβασης.
      Η Ευρωπαϊκή Κοινότητα έχει την ευθύνη υλοποίησης των υποχρεώσεων που απορρέουν από τη σύμβαση του Ρόττερνταμ και οι οποίες διέπονται από το ισχύον κοινοτικό δίκαιο.
      Η άσκηση των κοινοτικών αρμοδιοτήτων εκ των πραγμάτων υπόκειται σε διαρκή εξέλιξη.

         (1)  ΕΕ L 63 της 6.3.2003, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 777/2006 της Επιτροπής (ΕΕ L 136 της 24.5.2006, σ. 9).


Σημαντική ανακοίνωση νομικού περιεχομένου

|

52007BP0123(02)

2. Απόφαση του Ευρωπαϊκού Κοινοβουλίου της 24ης Απριλίου 2007 σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2005 (C6-0397/2006 - 2006/2164(DEC))

Επίσημη Εφημερίδα αριθ. 074 E της 20/03/2008 σ. 0245 - 0247

		2.Απόφαση του Ευρωπαϊκού Κοινοβουλίου της 24ης Απριλίου 2007 σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2005 (C6-0397/2006 — 2006/2164(DEC))Το Ευρωπαϊκό Κοινοβούλιο,- έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2005 [1],- έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2005 συνοδευόμενη από τις απαντήσεις του Οργανισμού [2],- έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),- έχοντας υπόψη τη Συνθήκη ΕΚ και συγκεκριμένα το άρθρο 276,- έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων [3] και συγκεκριμένα το άρθρο 185,- έχοντας υπόψη τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου της 27ης Ιουνίου 2002 σχετικά με τη σύσταση Ευρωπαϊκού Οργανισμού για την Ασφάλεια στη Θάλασσα [4] και συγκεκριμένα το άρθρο 19,- έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 [5] του Συμβουλίου και συγκεκριμένα το άρθρο 94,- έχοντας υπόψη το άρθρο 71 και το Παράρτημα V του Κανονισμού του,- έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Μεταφορών και Τουρισμού (A6-0114/2007),1. σημειώνει ότι οι τελικοί ετήσιοι λογαριασμοί του Ευρωπαϊκού Οργανισμού για την Ασφάλεια στη Θάλασσα για τα οικονομικά έτη 2004 και 2005 έχουν ως εξής:Σημ. — Οι αποκλίσεις στα σύνολα οφείλονται στις στρογγυλοποιήσεις.Πηγή: Τα στοιχεία δόθηκαν από τον Οργανισμό — Στον παρόντα πίνακα συγκεφαλαιώνονται τα στοιχεία που παρείχε ο Οργανισμός στους ετήσιους λογαριασμούς του.(1000 ευρώ) |Λογαριασμός διαχείρισης των οικονομικών ετών 2004 και 2005 || 2005 | 2004 |ΈσοδαΚοινοτικές επιχορηγήσεις | 16060 | 12800 |Λοιπά έσοδα | | 5 |Σύνολο των εσόδων του προϋπολογισμού (α) | 16060 | 12805 |ΔαπάνεςΠροσωπικό — Τίτλος Ι του προϋπολογισμού— Πληρωμές | 6063 | 3594 |— Μεταφερθείσες από έτους εις έτος πιστώσεις | 161 | 143 |Διοίκηση — Τίτλος ΙΙ του προϋπολογισμού— Πληρωμές | 1598 | 635 |— Μεταφερθείσες από έτους εις έτος πιστώσεις | 333 | 684 |Επιχειρησιακές δραστηριότητες — Τίτλος ΙΙΙ του προϋπολογισμού— Πληρωμές | 7515 | 437 |— Μεταφερθείσες από έτους εις έτος πιστώσεις | | 2074 |Σύνολο των δαπανών του προϋπολογισμού (β) | 15670 | 7567 |Υπόλοιπο (γ = α-β) | 390 | 5238 |Πιστώσεις που μεταφέρθηκαν και ακυρώθηκαν | 126 | 251 |Συναλλαγματικές διαφορές | - 1 | - 1 |Υπόλοιπο της εκτέλεσης του προϋπολογισμού του οικονομικού έτους | 515 | 5488 |Μεταβολή των πιστώσεων που μεταφέρθηκαν αυτοδικαίως και των τιμολογίων προς παραλαβή | -1021 | 2089 |Μεταβολή των επενδύσεων του οικονομικού έτους | 469 | 242 |Μεταβολή των υποχρεώσεων (Επιτροπή) | - 52 | -5489 |Αποσβέσεις του οικονομικού έτους | - 151 | - 43 |Μεταβολή των προκαταβολών στους προμηθευτές | 5296 | 56 |Προβλέψεις | - 106 | |Λοιπά | - 515 | |Αποτέλεσμα των οικονομικών προσαρμογών του οικονομικού έτους (ε) | 4435 | 2343 |2. εγκρίνει το κλείσιμο των λογαριασμών του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2005·3. αναθέτει στον Πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού για την Ασφάλεια στη Θάλασσα, το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ενώσεως (σειρά L).[1] ΕΕ C 266 της 31.10.2006, σ. 13.[2] ΕΕ C 312 της 19.12.2006, σ. 30.[3] EE L 248 της 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390 της 30.12.2006, σ. 1).[4] ΕΕ L 208 της 5.8.2002, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1891/2006 (ΕΕ L 394 της 30.12.2006, σ. 1).[5] EE L 357 της 31.12.2002, σ. 72.--------------------------------------------------